Stadler FLIRT

pisi|Stadler FLIRT rong Šveitsis
pisi|Stadler FLIRT Keila jaamas
Stadler FLIRT (saksa keeles "flinker leichter innovativer Regional-Triebzug", inglise keeles "Fast Light Innovative Regional Train", eesti keeles "kiire kerge innovatiivne regionaalrong") on elektri- või diiselrong, mida toodab Šveitsi ettevõte Stadler Rail AG. 

FLIRT arendati välja Šveitsi raudteede jaoks, esimesed rongid valmisid 2004. aastal. Tegemist on mootorvagunitega rongikoosseisuga (inglise k Electric Multiple Unit). FLIRTi on saatnud suur edu ja 2013. aasta juuliks oli müüdud juba 910 rongi. FLIRTe on lisaks Šveitsile ostnud Eesti, Alžeeria, Austria, Hollandi, Itaalia, Norra, Poola, Prantsusmaa, Saksamaa, Serbia, Soome, Tšehhi, Ungari ja Valgevene raudtee-ettevõtted.

Tehnilised näitajad

Stadler FLIRTil on kahe- kuni kuueteljeliste mootorvagunitega rongikoosseisud. Maksimaalkiirus jääb eri mudelitel vahemikku 120–200 km/h. Enamiku mudelite maksimaalkiirus on 160 km/h.

 Eestis kasutatavate Stadler FLIRT rongide tehnilised andmed (4 vaguniga elektri- ja diiselrongi näitel):    
Elektrirong:                     
 Istekohti: 274 in
 Seisukohti: 222 in
 Brutokaal: 159 t
 Pikkus 75 m
 Laius: 3500 mm
 Suurim kiirus: 160 km/h
 Kiirendus: 1,2 m/s²Diiselrong:
 Istekohti: 214 in
 Seisukohti: 211 in
 Brutokaal: 176 t
 Pikkus: 74,3 m
 Laius: 3500 mm
 Suurim kiirus: 160 km/h
 Kiirendus: 0,85 m/s² Tehnilised andmed Elron

Esimesed laiarööpmelised mudelid Soomes

Esimesed laiarööpmelised FLIRTid ostis Helsingi lähiliiklust korraldav Pääkaupunkiseudun Junakalusto Oy, seni olid kõik FLIRTid toodetud standardrööpmelisele raudteele.

Stadler FLIRT rongid Eestis
pisi|Stadler Flirt diiselrongi mootorisektsioon
2009. aastal korraldas Elektriraudtee (uue nimega Eesti Liinirongid AS) avaliku hankekonkursi tänapäevaste 18 elektri- ja 20 diiselreisirongi ostmiseks, et välja vahetada senine vananenud veerem. Hanke võitis Šveitsi firma Stadler Bussnang AG ning vastavad hankelepingud allkirjastati 2010. aasta augustis.Stadleri FLIRT-rongid on kohal: Eesti esimene samm 21. sajandisse?; Forte, 20.02.2013
Esimene elektrirong saabus Eestisse (Pääsküla depoosse) 17. novembril 2012,FOTOD: Elektriraudtee uus rong saabus Eestisse; Ärileht, 17.11.2012 liinile läks see pärast testperioodi 1. juulil 2013 26. juuliks võeti kõik vanad Riia Vagunitehases toodetud ER2 tüüpi elektrirongid käigust ja asendati uute Stadler FLIRT elektrirongidega. 

Tootja poolt määratud rongide ekspluatatsiooniaeg on 35 aastat.STADLER FLIRT ELEKTRIRONG; Eesti Raudteeajaloo Selts

Esimesed diisel-elektrilised mudelid
Esimesed Stadler FLIRT tüüpi diiselrongid hakkasid reisijaid teenindama 2014. aasta 1. jaanuarist, vahetades täielikult välja AS Edelaraudtee opereeritavad vanad DR1B tüüpi diiselrongid. 2014. aasta jaanipäevaks olid kõik 38 uut reisirongi Eestisse saabunud.
Eestis kasutusse võetud diiselrongid olid esimesed diiseltoitel FLIRTi mudelid, kõik varasemad said elektrienergiat otse kontaktvõrgust. Elroni rongipark koosneb hetkel kokku 18 elektrirongist ja 20 diiselrongist.Elroni rongid hilinevad kuumalaine tõttu; ERR uudised, 27.06.2022

 Õnnetused ja vahejuhtumid Eestis 

27. juulil 2013 jäi Saue jaamas vähemalt 1500 inimest Kloogaranna festivali erirongi 40 minutiks kinni. Rong jäi seisma, kuna selle pardaarvuti tuvastas ülekoormuse. 

11. augustil 2013 süttis Pääsküla jaamas rongi katusel olev aku. Päästjad said leegid kiirelt kontrolli alla ning õnnetuses kannatanuid ei olnud. Hiljem selgus, et vahejuhtum oli seotud vaid selle konkreetse akuga.

Vaata ka
 Raudteetransport
 Elron
 DR1
 ER2

Viited

Kategooria:Rongitüübid

nl:PKP EN 75